Šumarski fakultet i ove godine je održao *Dan otovrenih vrata*. Tom prigodom fakultet je otvorio svoja vrata i prezentirao svoj rad kroz niz radionica i obilazaka laboratorija. Događaj je namijenjen svim građanima, ali je prvenstveno namijenjen maturantima koji trebaju donijeti odluku o nastavku obrazovanja te odabiru fakulteta i studija koji žele studirati. Tako da su i naši maturanti, šumarski tehničari (4 a i 4 c) bili u pratnji svojih nastavnica Martine Teslak, Tomislave Mimice i Katarine Lozančić.

Prije nego što su krenuli u obilaske Laboratorija i radionice naši učenici su prisustvovali *Šumarskom dvoboju pilama* koji je priredio doc. dr. sc. Josip Ištvanić gdje su se i naši učenici okušali.

Šumarski tehničari su obišli pojedinačne štandove Zavoda Šumarskog fakulteta te se uputili na radionice i obilaske laboratorija. Prvo su bili na radionici *Kako prepoznati bolesti stabla iz zraka?* koju su vodili doc. dr. sc. Mario Ančić i dr. sc. Jelena Kolić te obišli *Laboratorij za daljinska istraživanja i GIS*. Zatim su obišli *Laboratorij za izmjeru šumskih resursa* gdje su prisustvovali radionici *Godovi znaju pričati* koju je održao doc. dr. sc. Ernest Goršić. Poslije su obišli *Laboratorij za zoologiju u šumarstvu* gdje su ih doc. dr. sc. Marko Vucelja i dr. sc. Linda Bjedov upoznali sa *Glodavcima i krpeljima - malim napastima velikih razmjera*. Zatim su obišli *Lovačku zbirku i praktikum* gdje ih je doc. dr. sc. Kristijan Tomljanović upoznao sa *Značajem lovstva u šumarstvu Hrvatske.* Učenici su zatim obišli *Laboratorij za šumsko sjemenarstvo i rasadničarstvo* gdje im jeMario Šango, dipl. ing. šum. održao predavanje *Kako se čuva šumsko sjeme?*. Učenici su prisutvovali i radionici *Glasnije, snažnije, teže* gdje su od doc. dr. sc. Zdravka Pandura *Doznali jesu li dovoljno jaki da bi bili šumar*. I na kraju su prisustvovali radionici *Koliko je stablo visoko* gdje im je prof. dr. sc. Mario Božić pokazao kako se određuje visina stabla.

Učenici su aktivno učestvovali na radionicama i dobili puno novih i korisnih informacija, a mi se nadamo da ćemo neke od njih na slijedećim Danima otvorenih vrata vidjeti kao domaćione kao što smo i ove godine vidjeli.











 









 























  









